На основу члана 8. Закона о буџету Републике Србије за 2024. годину („Службени гласник РС”, бр. 92/23 и 79/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18 - др.закон),

Влада доноси

УРЕДБУ

О ИЗМЕНИ УРЕДБЕ О УТВРЂИВАЊУ ПРОГРАМА ПОДРШКЕ РАЗВОЈУ ПОСЛОВНЕ ИНФРАСТРУКТУРЕ У 2024. ГОДИНИ

Члан 1.

У Уредби о утврђивању Програма подршке развоју пословне инфраструктуре у 2024. години („Службени гласник РС”, бр. 58/24, 68/24, 72/24, 89/24 и 97/24), у Програму подршке развоју пословне инфраструктуре у 2024. години, у одељку I. УВОДНЕ ОДРЕДБЕ, став 1. мења се и гласи:

„Законом о буџету Републике Србије за 2024. годину („Службени гласник РС”, бр. 92/23 и 79/24), у члану 8, Раздео 21 - Министарство привреде, Програм 1505 – Регионални развој, Функција 411 – Општи економски и комерцијални послови, Пројекат 4004 - Подршка развоју пословне инфраструктуре, Економска класификација 511 - Зграде и грађевински објекти, предвиђена су средства у висини 443.734.020,29 динара и Економска класификација 463 – Трансфери осталим нивоима власти предвиђена су средства у висини 1.571.069.000,00 динара, намењена за Програм подршке развоју пословне инфраструктуре у 2024. години (у даљем тексту: Програм).”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-12595/2024-1

У Београду, 20. децембра 2024. године

В Л А Д А

ПРЕДСЕДНИК

Милош Вучевић